2025 
2030 
2035 
2040 
2045 
2050 
F.315v°2] 
2060 
La Vie de saint Quentin par Huon le Roi de Cambrai 31 
Si com l’escriture tesmoigne. 
Li saint ke on ot martriies 
Prisent jus a terre lor chies 
U cil les orent fait voler 
Cui li provos les. fist colper; 
Entre ses bras cascuns en porte 
Le sien et si ert li chars morte. 
De cou faire ot bien Dex pooir 
Por sa vertu faire paroir 
A cele fause gent paiene, 
Ki destruisent gent crestiiene. 
Li doi saint lor chies en porterent, 
Dusqu’a Gentiien ne finerent, 
La vinrent u ses cors gisoit. 
Illuec d’aler cascuns recoit, 
D'alés lor bon oste s'estendent, 
A Damedeu les ames rendent, 
Ki les reciut molt hautement; 
Ensi prisent definement. 
Mais li escriture nos dist: 
Iceste grant miracle fist 
Assés de paiens convertir 
Et a le sainte foi venir. 
Cil ki couvertement creoient 
En Damedeu et ki l'amoient, 
Les cors des martyrs entererent 
Celeement et honorerent. 
Tant jurent ensi li bon cors 
Que de terre les misent fors 
Bones gens de saintime vie. 
Sains Gentiiens fu a Corbie, 
5 Sains Victorisses fu portés 
Lez saint Quentin, la fu posés. 
Ses cors i gist entirement, 
Ce set on bien tout vraiement, 
Et li preudom sains Fussiiens 
Fu portés par defors Amiens; 
Illuec gist en une abéie, 
Ensi com recorde sa vie. 
De ces .ım. martyrs trai a fin, 
2025 martyriies — 2053 saintine 
2065 
2070 
2075 
2080 
2085 
2090 
Si revenrai à saint Quentin, 
Dont la haute matere avive ; 
Vaudrai mener ma nef a rive 
Et mon commencement atraire 
A bone fin, se jel puis faire. 
Oi avés conter et dire 
Le grant dolor, le grant martire 
De saint Quentin, le bon preudome. 
Encor gisoit li cors en Somme. 
La parole en ert acoisie, 
N'en estoit mais riens nule oie. 
Bien cuidoient cil del pais 
Que li cors fust piecha poris. 
Por cou, s’il l'orent adossé, 
Nel avoit pas Dex oublié, 
Ains le gardoit des ciels amont 
La u gisoit el gué parfont. 
A Rome estoit a icel tans 
Une dame bone et vaillans. 
Estraite ert de noble lignie 
Et si menoit molt sainte vie. 
Eüsebe estoit apielee. 
En Deu creoit a recelee. 
Dame estoit de grant richeté 
Et s'ert plaine de dignité, 
Carité avoit herbregie 
Et humilité sans envie 
Et casteé et pacience, 
Por Deu tenoit obedience, 
Abstinence avoit en son cors 
Por Deu ki est misericors, 
A lui del tout son cuer acorde 
Por avoir sa misericorde. 
La bone dame, la saintime, 
Ki desiroit la joie autime, 
N'avoit véu goute en .Ix. ans, 
DIVINA REVELATIO DE S. QUINTINI CORPORE QUAERENDO. REPERTAE RELIQUIAE. MIRACULA AD SE- 
PULCRUM. Depositum quod annis ferme quinquaginta quinque in fluminis fundo latuerat occultatum, et 
Christo eustodiente manserat incorruptum, corpus videlicet beatissimi Quintini, martyris Cristi, tali ratione 
revelatum est. Matrona quaedam nobilis Romae erat, vocabulo Eusebia, dignitate et opibus ditissima, sed 
ab annis novem oculorum luminibus orbata. Huic namque moris erat studiose orationibus incumbere, et pro 
